CELEX: 62016TN0695
Language: el
Date: 2016-09-29 00:00:00
Title: Υπόθεση T-695/16 P: Αναίρεση που άσκησε στις 29 Σεπτεμβρίου 2016 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 20 Ιουλίου 2016 στην υπόθεση F-104/15, U (*) κατά Επιτροπής

28.11.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 441/28
               
            
         Αναίρεση που άσκησε στις 29 Σεπτεμβρίου 2016 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 20 Ιουλίου 2016 στην υπόθεση F-104/15,  U (*1) κατά Επιτροπής
         (Υπόθεση T-695/16 P)
         (2016/C 441/33)
         Γλώσσα διαδικασίας: η γαλλική
         
            Διάδικοι
         
         
            Αναιρεσείουσα: Ευρωπαϊκή Επιτροπή (εκπρόσωποι: A.-C. Simon, F. Simonetti και G. Gattinara)
         
            Λοιποί διάδικοι στην αναιρετική διαδικασία:  U (*1) και Ευρωπαϊκό Κοινοβούλιο
         
            Αιτήματα
         
         Η αναιρεσείουσα ζητεί από το Γενικό Δικαστήριο:
         
                     —
                  
                  
                     να αναιρέσει την απόφαση του Δικαστηρίου Δημόσιας Διοίκησης της 20ής Ιουλίου 2016 στην υπόθεση F-104/15,  U (*1) κατά Επιτροπής·
                  
               
                     —
                  
                  
                     όσον αφορά τη διαδικασία στον πρώτο βαθμό, εφόσον το Γενικό Δικαστήριο κρίνει την υπόθεση ώριμη προς εκδίκαση, να απορρίψει την προσφυγή ως αβάσιμη και να καταδικάσει την προσφεύγουσα της πρωτοβάθμιας δίκης στα δικαστικά έξοδα·
                  
               
                     —
                  
                  
                     όσον αφορά την αναιρετική διαδικασία, να καταδικάσει έκαστο των διαδίκων στα δικαστικά έξοδα.
                  
               
            Λόγοι αναιρέσεως και κύρια επιχειρήματα
         
         Προς στήριξη της αιτήσεώς της αναιρέσεως, η αναιρεσείουσα προβάλλει τρεις λόγους.
         
                     1.
                  
                  
                     Ο πρώτος λόγος αντλείται από πλάνη περί το δίκαιο, παράβαση της υποχρεώσεως αιτιολογήσεως, καθώς και από παραβίαση της απαγορεύσεως αποφάνσεως ultra petita και αφορά τις σκέψεις 53 έως 56, 60 και 75 έως 78 της αναιρεσιβαλλόμενης αποφάσεως.
                  
               
                     2.
                  
                  
                     Ο δεύτερος λόγος αντλείται από διάφορες πλάνες περί το δίκαιο κατά την ερμηνεία του άρθρου 20 του παραρτήματος VIII του ΚΥΚ και αφορά τις σκέψεις 31, 57 έως 60 και 61 έως 65, πρώτη περίοδος, της αναιρεσιβαλλόμενης αποφάσεως.
                  
               
                     3.
                  
                  
                     Ο τρίτος λόγος αντλείται από διάφορες πλάνες περί το δίκαιο και από παράβαση της υποχρεώσεως αιτιολογήσεως και αφορά τις σκέψεις 65 και 67 έως 79 της αναιρεσιβαλλόμενης αποφάσεως.
                  
               
            (*1)  Πληροφορίες που διεγράφησαν στο πλαίσιο της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα.